joelniklaus/EU_Wikipedias huggingface dataset:
Mexico Cityn LearJet-onnettomuus (2008)

Mexico Cityn LearJet-onnettomuus tapahtui vuonna 2008, kun laskeutumassa ollut Learjet 45 liikelentokone putosi Méxicon kaupunkialueelle lähestyessään kaupungin kansainvälistä lentoasemaa. Kaikki koneessa olleet matkustajat kuolivat. Onnettomuuden syy oli lentäjän virhe.

Vuoden 2008 lento-onnettomuudet
Lento-onnettomuudet Meksikossa
México
EPRDF

Etiopian kansojen vallankumouksellinen demokraattinen rintama (lyh. , amhara Ehadig) oli Etiopiaa hallitseva poliittinen liittouma. Se koostui neljästä puolueesta, jotka ovat Oromojen kansandemokraattinen järjestö (ODP), Amharoiden kansallinen demokraattinen liike (ADP), Etelä-Etiopian kansandemokraattinen liike (SEPDM) ja Tigrayn kansan vapautusrintama (TPLF).

Liike muodostettiin 1989 ja vuoteen 1991 asti se oli Etiopiaa hallitsevaa Derg-junttaa vastaan taisteleva sissiliike.

Uusi puhemies  Abiy Ahmed hajotti puolueen marraskuussa 2019. Sen seuraajaksi perustettiin uusi Paartii Badhaadhiinaa (Vaurauden puolue), johon liitettiin vanhan koalition puolueet TPLF:aa lukuun ottamatta.

Aiheesta muualla
 http://www.eprdf.org.et/

Etiopialaiset puolueet
Matti Försti

Matti Försti (s. 14. helmikuuta 1963 Evijärvi) on suomalainen lentopallovalmentaja ja entinen pelaaja.

Förstin valmennusura alkoi 1990-luvun alussa ja ensimmäinen merkittävä pesti oli vuonna 1995, kun hän astui pietarsaarelaisen Jeppis Wolleyn peräsimeen. Sen jälkeen hän siirtyi valmentamaan Kannuksen Uraa supersarjaan, joka oli aikanaan Suomen toiseksi korkein sarjataso. Försti valmensi Uraa kolmen vuoden ajan, minkä jälkeen hän siirtyi Kokkolan Tiikereiden naisten kakkossarjajoukkueen valmentajaksi. Försti luotsasi Jymyä kolmen vuoden ajan ja nosti Jymyn ykkössarjaan. Nurmon-vuosien jälkeen hän on valmentanut Lännen aluejoukkuetta.

Kokkolan Tiikerit nousi miesten ykkössarjaan monien vaikeiden vuosien jälkeen. Heti ensimmäisen kauden jälkeen kaudeksi 2009–2010 Tiikerit palkkasi kokeneen valmentajan Matti Förstin, joka valmensi Tiikerit aina hopealle asti. Liigakarsinnoissa Tiikerit hävisivät Hurrikaanille. Seuraavana kautena Tiikerit voittivat sarjan  ja liigakarsinnoissa Joensuun Riennon otteluvoitoin 3–2. Liigakaudella 2011–2012 Försti valmensi Tiikereitä kauden alussa, kunnes luopui tehtävästään.

Lähteet 
 https://www.jpnews.fi/urheilu/lentopallo-matti-forsti-luopuu-kokkolan-tiikereiden-paavalmentajuudesta/
 https://yle.fi/uutiset/3-5437645
 https://www.pohjalainen.fi/urheilu/tiikerit-nollasi-kiiston-ja-jatkaa-tappioitta-1.521595
 https://www.kp24.fi/uutiset/54047/matti-forsti-tiikereiden-valmentajaksi
 http://www.kpurheilugaala.fi/5228/vuoden-valmentaja 
 http://arkisto.nopolanews.fi/fin/haku/index.php?selectedNumber=101&article=4533&teema=18&id2=78

Suomalaiset lentopalloilijat
Suomalaiset lentopallovalmentajat
Vuonna 1963 syntyneet
Elävät henkilöt
Kris Jones

Kris Jones (s. 4. maaliskuuta 1991 Swansea) on brittiläinen suunnistaja ja maastojuoksija. 

Ticinon suunnistuksen EM-kilpailuissa 2018 Jones saavutti sprintissä pronssia. Tanskan MM-kilpailuissa 2022 Jones oli sprinttiviestissä toiseksi tulleessa Iso-Britannian joukkueessa.

Juniorien MM-kilpailuista hänellä on kaksi hopeamitalia. Jukolan viestissä 2018 Jones toi joukkueensa Lillomarka Ol:n avausosuudelta kärjessä.

Jones kuului Britannian joukkueeseen, joka saavutti maastojuoksun EM-kilpailuissa joukkuehopeaa Tilburgissa 2018. Henkilökohtaisessa kilpailussa hän oli kahdestoista.

Lähteet 
 http://runners.worldofo.com/krisjones.html
 https://www.bbc.com/sport/wales/40176439

Viitteet 

Brittiläiset suunnistajat
Brittiläiset kestävyysjuoksijat
Brittiläiset maastojuoksijat
Vuonna 1991 syntyneet
Elävät henkilöt
Milena Govich

Milena Govich (s. 29. lokakuuta 1976 Norman, Oklahoma, USA) on yhdysvaltalainen näyttelijä ja laulaja ja nyttemmin myös ohjaaja. Hänet tunnetaan parhaiten etsivä Nina Cassadyn roolista TV-sarjassa Kova Laki sen 17. tuotantokaudella. Sitä ennen hän ehti vierailla sarjassa sivuhenkilönä yhdessä jaksossa. Vuonna 2006 hän esiintyi myös lyhyeksi jääneessä väljästi Kovaan Lakiin liittyneessä TV-sarjassa Conviction sen kaikissa 13 jaksossa. Kovan Lain jälkeen hänellä on ollut vakio roolit TV-sarjoissa Rescue Me (2005–2009) ja Finding Carter (2014–2015).

Govich omaa isänsä puolelta serbialaiset ja äitinsä puolelta skotlantilaiset sukujuuret. Hänen molemmat vanhempansa toimivat musiikin professoreina isä Bruce Oklahoman yliopistossa ja äiti Marilyn University of Central Oklahomassa.

Govich on ollut naimisissa vuodesta 2003 lähtien säveltäjä, elokuvakäsikirjoittaja ja -tuottaja David Cornuen kanssa. Heillä ei ole lapsia. Govich on yksi kahdeksasta valitusta, jotka pääsivät American Film Instituten naisille suunatulle ohjaajakurssille (The AFI Directing Workshop for Women). Heidän mentorinaan toimii Paul Feig. Govichin pääsykoetyönä toimi lyhytelokuva Temporary, jonka käsikirjoitti hänen aviomiehensä.

New Jersey Devilsin kauden kotiavauksessa Prudential Centerissä 2008 lokakuussa Govich lauloi kansallislaulun. Hän on myös kahdesti esiintynyt vierailevana tähtenä kíinan merkittävimmän pop-täden Fei Xiangin kiertueella.

Lähteet 
 
 https://www.thefamouspeople.com/profiles/milena-govich-34814.php

Yhdysvaltalaiset televisionäyttelijät
 Elävät henkilöt
 Vuonna 1976 syntyneet
UAZ Patriot

UAZ Patriot on maastoauto, jota Sollers valmistaa UAZ -brändin alla Uljanovskissa, Venäjällä. Auto esiteltiin vuonna 2005 UAZ Simbirin korvaajaksi.

Aiheesta muualla

Valmistajan sivut 

Patriot
2000-vuosikymmenen autot
2010-luvun autot
J-segmentin autot
FK Modriča

Fudbalski klub Modriča on jalkapalloseura Modričan kaupungista. Seura pelaa kaudella 2018–2019 Druga liga Republike Srpskessa, joka on Bosnia ja Hertsegovinan miesten jalkapalloilun kolmanneksi korkein sarjataso. Modriča on voittanut maansa mestaruuden kaudella 2007–2008. Bosnia ja Hertsegovinan Cupin se voitti vuonna 2004.

Lähteet

Bosniahertsegovinalaiset jalkapalloseurat
Vuonna 1922 perustetut urheiluseurat
Tuomari Nurmio ja Viides kolonna

Viides Kolonna oli suomalainen musiikkiyhtye, joka toimi 1980-alussa. Yhtyeen musiikillinen johtaja oli muusikko Tuomari Nurmio, joka sävelsi ja sanoitti lähes kaikki kappaleet bändin ainoalla levyllä, nimeltään Maailmanpyörä palaa.

Kokoonpano 
 Tuomari Nurmio – laulu, kitara
 Ahti Marja-Aho – viulu, urut
 Luumu Kaikkonen – kitara
 Alf Forsman – rummut
 Tema Lampinen – basso

Lähteet 
 

Suomalaiset rockyhtyeet
SK Tavrija Simferopol

Sportyvnyy̆ Klub Tavrija Simferopol on jalkapalloseura Simferopolin kaupungista. Simferopol pelaa kaudella 2021–2022 Ukrainan kolmanneksi korkeimmalla sarjatasolla Druha Lihassa. Simferopol on Ukrainan jalkapalloliigan ensimmäinen mestari vuodelta 1992. Seura on perustettu vuonna 1958.

Lähteet

Ukrainalaiset jalkapalloseurat
Simferopol
SFC Desna Tšernihiv

SFC Desna Tšernihiv on jalkapalloseura Tšernihivin kaupungista. Seura pelaa kaudella 2018–2019 Ukrainan jalkapalloliiga, joka on maan jalkapalloilun korkein sarjataso.

Lähteet

Ukrainalaiset jalkapalloseurat
Tšernihiv
FK Lviv

FK Lviv on jalkapalloseura Lvivin kaupungista. Seura pelaa kaudella 2018–2019 Ukrainan jalkapalloliigassa, joka on maan jalkapalloilun korkein sarjataso.

Lähteet

Ukrainalaiset jalkapalloseurat
Lviv
Ukrainan ykkösliiga

Ukrainan ykkösliiga (, Persha Liha) on Ukrainan miesten jalkapalloilun toiseksi korkein sarjataso. Kaudella 2018–2019 liigassa pelaa 16 joukkuetta. Liigan voittaja nousee suoraan Ukrainan jalkapalloliigaan ja toiseksi ja kolmanneksi sijoittuneet pääsevät Play-off-sarjaan. Sarjassa kaksi viimeistä joutuvat jatkokarsintaan.

Lähteet

ykkösliiga
Manspreading

Manspreading (koostesana , "mies" + spreading, "levittäminen") on miesten tapa istua jalat levällään tilaa vieden. Tämä on nähty ongelmaksi etenkin liikennevälineissä.
Tapa on tuomittu misogynistisenä patriarkaatin ilmenemismuotona.

Alkuperä

Sanaa on käytetty Twitterissä jo 2008, Urban Dictionary -nettislangisanakirjaan se lisättiin 2010. Vuonna 2013 Tumblrin ryhmässä Men Taking Up Too Much Space on the Train alettiin protestoida sitä vastaan.
Sana yleistyi 2014, kun New Yorkin julkinen liikenne (Metropolitan Transportation Authority, MTA) alkoi kampanjoida jalat levällään istumista vastaan. MTA vältti kuitenkin sanan käyttöä välttyäkseen seksismisyytöksiltä.
OxfordDictionaries.com lisäsi sanan sanakirjaansa 2015.

Kotimaisten kielten keskus on lisännyt suomenkielisen version "äijähaara" sanatietokantaansa 2017.

Kritiikki

Termin käyttöä on kritisoitu seksistisenä.
Feministi Cathy Young on arvostellut joukkoliikenteen järjestäjien "sotaa manspreadingiä vastaan" karikatyyriksi feminismistä, pikkuasioihin tarttumiseksi, miesten haukkumiseksi ja kaksoisstandardiksi.

Termille on kehitetty vastineeksi "shebagging", naisten tapa viedä tilaa kantamuksillaan ja laukuillaan, jotka asetetaan viereiselle istuimelle, jotta siihen ei istuisi kukaan muu.

Katso myös
Mansplaining

Lähteet 

Asennot
Mies
Englanninkieliset sanat ja sanonnat
Seksismi
Kehopositiivisuus

Kehopositiivisuus on yhteiskunnallinen liike, jonka tavoitteena on saada kaikenlaisille kehoille tasa-arvoisesti kunnioitusta ja oikeuksia.

Kehopositiivisuuden avulla pyritään parantamaan marginalisoitujen ja syrjittyjen kehojen, kuten lihavien, vammaisten ja transihmisten, ihmisoikeuksia. Kehopositiivisuudessa on kyse ihmisen oikeudesta siihen, että hänen kehonsa saa kunnioitusta vaikka ei vastaisikaan kauneusihanteita. Siinä ei ole käsitteenä kyse painonhallinnasta, hyvinvoinnista tai fyysisestä terveydestä. Se ei ota kantaa siihen, millaiset elämäntavat ovat terveellisiä tai epäterveellisiä. Se ei myöskään liity itsensä rakastamiseen tai positiiviseen asenteeseen.

Kehopositiivisuuden juuret ovat 1960-luvulla, jolloin amerikkalaiset lihavuusaktivistit (fat acceptance) alkoivat korostaa yksilön koon ja hänen terveytensä olevan eri asioita. Lihavat ihmiset kokivat olevansa epätasa-arvoisia työllistymisessä ja terveydenhoitopalveluissa. He kiinnittivät myös huomiota siihen, että yleisesti käytetty painoindeksi perustui valkoisten miesten mittaamiseen, eikä se soveltunut muunrotuisille. Jotkut kehopositiivisuusaktivistit ovatkin sitä mieltä, että valkoisia kehoja arvostetaan enemmän kuin mustia kehoja.

Nykyaikainen kehopositiivisuus ja sen nimitys (engl. body positivity) saivat alkunsa 1990-luvulla, kun Yhdysvalloissa perustettiin The Body Positive -järjestö. Laajempaan tietoisuuteen kehopositiivisuus nousi 2010-luvulla. Sen aihetunniste #kehopositiivisuus on suosittu sosiaalisessa mediassa. Käsite on sosiaalisessa mediassa myös osittain kaupallistunut.

Lähteet

Yhteiskunnalliset liikkeet
Oleksandr Hrušenko

Оleksandr Andrijovytš Hrušenko (; s. 18. elokuuta 1994) on ukrainalainen karateka. Hän voitti kaksi EM-pronssia Kyokushin-karatessa.

Kilpaura
Hrušenko menestyi nuorten tasolla kotimaassaan voitettuaan aluksi toukokuussa 2007 kansainvälisen turnauksen Berdjanskissa. Sittemmin hän saavutti menestystä Ukrainan mestaruuskilpailuissa voitettuaan ensin pronssia 2008. Tämän jälkeen Hrušenko sijoittui kahden parhaan joukkoon vuosien 2009–2012. Hän voitti tuona aikana Ukrainan nuorten mestaruuden kolmesti ja oli hopealla kahdesti.

Hrušenko saavutti EM-pronssia kotikisoissaan Ukrainassa 2013. Hän voitti pronssiottelussa Antonio Grigorescun.

Hrušenko voitti toistamiseen EM-pronssia Saksassa järjestetyissä EM-kilpailuissa 2015. Hän voitti mitaliottelussa Florentin Chiripucin.

Lähteet

Ukrainalaiset karatekat
Kyokushinin harjoittajat
Vuonna 1994 syntyneet
Elävät henkilöt
Corsair

Corsair voi tarkoittaa jotain seuraavista:
 Corsair Gaming, elektroniikkayhtiö
 Corsair International, lentoyhtiö
 Corsair, vuoden 1931 elokuva
 The Corsair, Lord Byronin runo
 Corsairs: Conquest at Sea, videopeli.

Lentokoneita 
 Vought F4U Corsair
 Vought SBU Corsair
 Vought O4U Corsair
 LTV A-7 Corsair II
 O2U Corsair

Laivoja 
USS Corsair (SS-435), Yhdysvaltain laivaston sukellusvene.

Autoja 
 Edsel Corsair
 Ford Corsair (alun perin Ford Consul Corsair), vuosien 1963–1970 malli
Ford Corsair, vuosien 1989–1992 malli
Lincoln Corsair.
Mikko Suomi

Mikko Suomi (s. 1976) on turkulainen kirjailija ja muusikko.

Kirjailija 
Mikko Suomen esikoisteos on seikkailukertomus Atlantiksen perilliset ilmestyi vuonna 2012. Taisto Rautanen -kirjojen sarjaa jatkoi Decodex-kustantamon julkaisema Punaisen lohikäärmeen silmä vuonna 2020. Suomen seuraava kirja, Mediapinta Oy:n julkaisema Pseudologia fantastica ilmestyi 10. tammikuuta 2021. Uusin teos Melioristi on ilmestynyt elokuussa 2021.

Taisto Rautanen -sarja 
Atlantiksen perilliset vuodelta 2012 oli ensimmäinen osa laajempaa kirjasarjaa. Atlantiksen perillisissä esiteltiin turkulainen, historiantutkija Taisto Rautanen sekä hänen apurinsa. Taisto Rautanen kumppaneineen jatkaa seikkailujaan teoksessa Punaisen lohikäärmeen silmä vuodelta 2020. Kirjailijan antamien tietojen perusteella (tieto julkaistu muun muassa kirjailijan kotisivulla) Taisto Rautanen -sarjaan on tulossa useita jatko-osia.

Humoristiset dekkarit 
Mikko Suomen dekkari Pseudologia fantastica on yhdistelmä yhdistelmä perinteistä salapoliisiromaania, tietokirjaa ja huumorikirjallisuutta. Elementit toimivat tasapainottavasti kertomuksessa, jonka keskiössä ovat tavalliset arjen sankarit Timo ja Tiina. Tiinan elämän seuraamista jatketaan Mikko Suomen uusimmassa teoksessa Melioristi. Luvialle sijoittuvassa maalaiskomediallisessa dekkarissa on niin ikään tietokirjamaisia elementtejä.

Teokset 
 Atlantiksen perilliset. Julkaisuvuosi 2012. ISBN 9789525964325. 
 Punaisen lohikäärmeen silmä. Julkaisuvuosi 2020. ISBN 9789527421017
 Pseudologia fantastica. Julkaisuvuosi 2021. ISBN 978-952-81-1021-7
 Melioristi. Julkaisuvuosi 2021. ISBN 9789527421031

Muusikko 
Mikko Suomi on omalla nimellään julkaiseva multi-instrumentalistimuusikko. Suomen musiikillinen pohja on rockmusiikissa ja metallissa. Nuorena aikuisena Suomella oli laajasti bänditoimintaa ja kokoonpanot vaihtuivat tiuhaan. Yhteinen nimittäjä kaikissa projekteissa oli kuitenkin raskaampi sähkökitaravetoinen melodinen heavy. Bändien lähinnä demotasolle jääneet tuotannot olivat yhdistelmä klassista heavymusiikkia ja ysärivaikutteita sekä melodisen deathmetalin raskautta. Tältä pohjalta ja näillä vaikutteilla on syntynyt toista tuhatta laulua sekä suomenkielisenä että englanninkielisenä. Mikko Suomen uusimmat albumit ovat ilmestyneet maaliskuussa 2022.

Lähteet

Aiheesta muualla 
 Mikko Suomen kotisivut
Punaisen lohikäärmeen silmä -kirja-arvostelu
Mikko Suomi, spotify

Vuonna 1976 syntyneet
Elävät henkilöt
Suomalaiset kirjailijat
Suomalaiset muusikot
Suomalaiset metallimusiikin kitaristit
Etyylisyanoasetaatti

Etyylisyanoasetaatti (C5H7NO2) on estereihin ja nitriileihin kuuluva orgaaninen yhdiste. Yhdistettä käytetään muun muassa liimojen ja muiden orgaanisten yhdisteiden valmistamiseen.

Ominaisuudet
Huoneenlämpötilassa etyylisyanoasetaatti on väritöntä nestettä. Yhdisteellä on makeahko ja imellyttävä tuoksu. Etyyliasyanoasetaatti ei liukene veteen, mutta liukenee moniin orgaanisiin liuottimiin esimerkiksi etanoliin ja dietyylieetteriin. Etyylisyanoakrylaatti sisältää useita helposti reagoivia funktionaalisia ryhmiä kuten esteriryhmän, syanoryhmän ja näiden ryhmien elektroneja puoleensa vetävän vaikutuksen vuoksi niin kutsutun happaman vetyatomin.

Valmistus ja käyttö
Etyylisyanoasetaattia voidaan valmistaa esteröimällä syanoetikkahappoa etanolin kanssa happaman katalyytin läsnä ollessa. Muita tapoja ovat etyyliklooriasetaatin ja natriumsyanidin välinen reaktio tai syanoetikkahapon ja trietyylioksoniumtetrafluoriboraatin välinen reaktio. Etyylisyanoaseattista valmistetaan pikaliimoissa käytettävää etyylisyanoakrylaattia. Lisäksi siitä valmistetaan muun muassa barbituraatteja, väriaineita sekä fiproniiliä ja muita maatalouskemikaaleja.

Lähteet

Esterit
Nitriilit
Jahor Šaranhovitš

Jahor Aljaksandravitš Šaranhovitš (, ; s. 6. kesäkuuta 1998 Minsk, Valko-Venäjä) on valkovenäläinen jääkiekkoilija, joka pelaa NHL-joukkue New Jersey Devilsissa. Šaranhovitš on pelipaikaltaan keskushyökkääjä.

Ura

Seuraura
Šaranhovitš debytoi miesten peleissä vain 16-vuotiaana Dinamo-Raubitšiin paidassa Valko-Venäjän toiseksi korkeimmalla sarjatasolla Vyšeišaja ligassa kaudella 2014–2015. Hän oli joukkueen paras pistemies ja maalintekijä tehoilla 28+15=43, joilla Šaranhovitš jakoi koko sarjan maalipörssin neljännen sijan H’K Njoman Hrodna-2:n Nikita Pstygan ja SC Energijan Aivaras Bendžiusin kanssa. Kaudella 2015–2016 hän pelasi Raubitšissa pääasiassa Venäjän nuorten sarja MHL:ää, mutta pudotuspeleissä Vyšeišaja ligaa. Šaranhovitš pelasi myös yhden Valko-Venäjän cupin ottelun maan alle 20-vuotiaiden maajoukkueessa. Kauden 2016–2017 hän pelasi joukkueess Vyšeišaja ligaa.

Youngstown Phantoms varasi Šaranhovitšin 252. pelaajana USHL:n varaustilaisuudessa 2017. Hän siirtyi kaudeksi 2017–2018 kuitenkin KHL-joukkue Dinamo Minskiin, jossa Šaranhovitšin tulokaskausi toi 47 runkosarjaottelussa tehot 4+8=12. Hän teki KHL-debyyttinsä runkosarjan avauskierroksella 23. elokuuta 2017 Jokereita vastaan. Šaranhovitš sai ottelussa jääaikaa 13 minuuttia. Ensimmäisen KHL-maalinsa hän teki 27. syyskuuta 2017 vieraissa Avangard Omskia vastaan. 16. lokakuuta 2017 Šaranhovitš valittiin KHL:n viikon tulokkaaksi.

New Jersey Devils varasi Šaranhovitšin viidennellä kierroksella 141. pelaajana NHL:n varaustilaisuudessa 2018. Hän teki jo heinäkuussa seuran kanssa kolmivuotisen tulokassopimuksen.

Elokuussa 2021 Šaranhovitš teki Devilsin kanssa kaksivuotisen ja yhteensä neljän miljoonan dollarin arvoisen jatkosopimuksen.

Maajoukkueura
Šaranhovitš edusti Valko-Venäjää MM-kilpailuissa vuosina 2017 ja 2018. Ensimmäisessä turnauksessa hänet valittiin Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi, kuten myös vuoden 2018 turnauksessa Venäjää vastaan pelatun alkulohkon ottelun päätteeksi. Yhteensä Šaranhovitš on pelannut 31 A-maaottelua tehopistein 3+5=8.

Šaranhovitš pelasi myös alle 20-vuotiaiden MM-kilpailuissa vuosina 2016 ja 2018. Jälkimmäisessä turnauksessa hän toimi Valko-Venäjän varakapteenina ja oli joukkueen paras maalintekijä kolmella osumallaan. Šaranhovitš valittiin Ruotsia vastaan pelatun avausottelun päätteeksi Valko-Venäjän ottelun parhaaksi pelaajaksi. Hän pelasi myös IA-divisioonan MM-kilpailuissa vuonna 2017, jolloin Šaranhovitš voitti kultaa.

Šaranhovitš pelasi myös alle 18-vuotiaiden IA-divisioonan MM-kilpailuissa vuosina 2015 ja 2016. Ensimmäinen turnaus päättyi hopeaan. Hän jakoi neljällä osumallaan koko turnauksen maalipörssin voiton Kazakstanin Dmitri Demjanovin sekä Tanskan Mathias Fromin ja Tobias Ladehoffin kanssa. Vuoden 2016 turnaua päättyi kultaan ja Šaranhovitš oli nostamassa Valko-Venäjää seuraavaksi vuodeksi pääsarjatasolle.

Tilastot

Lähteet

Viitteet

Valkovenäläiset jääkiekkoilijat
New Jersey Devilsin pelaajat
New Jersey Devilsin varaamat pelaajat
Vuonna 1998 syntyneet
Elävät henkilöt
Timothy Snyder

Timothy Snyder (s. 18. elokuuta 1969) on yhdysvaltalainen historioitsija ja kirjailija. Hän on professori Yalen yliopistossa. Hänen kirjansa ”On Tyranny: Twenty Lessons from the Twentieth Century” on New York Times Bestseller.

Ruotsin uutiset siteerasi kirjaa Nelson Mandelan 100-vuotispäivän kunniaksi seuraavasti:
1. Kaikkien on tärkeää äänestää. Jokainen ääni voi olla ratkaiseva.
2. Älä huuda ”vahvan johtajan” perään: Voi olla itsestään selvää etteivät ruotsalaiset halua vahvaa ruotsalaista Trumpia tai ruotsalaista Putinia, mutta puolueiden monopoleista on esimerkkejä Euroopassa: Puola ja Unkari. Monipuoluejärjestelmä on parempi.
3 Kieltäydy itsesensuurista: Kun paine sananvapautta ja journalismia kohtaan vahvistuu, lehdistö saattaa rajoittaa itse sananvapautta ja kritiikkiä. Jos valtio kieltää historian analyysin tai karikatyyrit kielletään, ollaan liian pitkällä. 
4. Rajoita aseiden leviämistä ja käyttöä: Valtio ei vahvistu aseiden leviämisestä.
5. Kuuntele vaarallisia sanoja: Kun poliitikot puhuvat ”tilapäisistä laista” tai ”poikkeuksista”. Poikkeuksia käytetään aina vastustajia vastaan. Mitkä organisaatiot tulisi kieltää?
Lopuksi: Poliittinen väkivalta tulisi aina kieltää. Nelson Mandela uskoi demokratiaan kaikille.

Lähteet

Aiheesta muualla 

Yhdysvaltalaiset historioitsijat
Yhdysvaltalaiset kirjailijat
Yhdysvaltalaiset professorit
Vuonna 1969 syntyneet
Elävät henkilöt
Orville Gibson

Orville Gibson (toukokuu 1856 – 19. elokuuta 1918) oli yhdysvaltalainen soittimen­rakentaja ja Gibson Guitar Corporation -yhtiön perustaja.

Gibson toimi aikaisemmin tarjoilijana, mutta alkoi myöhemmin rakentaa soittimia. Hän valmisti muun muassa viulun ja mandoliinin, ja suunnitteli kahdenlaisia mandoliinimalleja.

Gibson joutui usein sairaalaan vuosien 1907–1911 välillä. Vuonna 1916 hän joutui uudelleen sairaalaan, jossa kuoli 62-vuotiaana.

Gibson Guitar Corporation -yhtiön soittimet ovat nykyisin erittäin arvostettuja ja suosittuja.

Lähteet 

Vuonna 1856 syntyneet
Vuonna 1918 kuolleet
Alanyaspor

Alanyaspor on jalkapalloseura Alanyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

Lähteet

Turkkilaiset jalkapalloseurat
Vuonna 1948 perustetut urheiluseurat
Naurun pidginenglanti

Naurun pidginenglanti on englannin kieleen perustuva pidgin, jota puhutaan Naurussa. Se on Kiinan pidginenglannin ja Melanesian pidginenglannin tuotos.

Lähteet
 https://www.ethnologue.com/18/language/cpi/
Naurun kielet
Englannin kreolit
Dmitri Donskoi (täsmennyssivu)

Dmitri Donskoi oli Moskovan ruhtinaskunnan suuriruhtinas. Termi voi tarkoittaa myös seuraavia:

 Dmitri Donskoi, venäläinen vuonna 1883 vesille laskettu panssariristeilijä
 Dmitri Donskoi, venäläinen vuonna 1980 vesille laskettu ydinsukellusvene
Antalyaspor

Antalyaspor Kulübü on jalkapalloseura Antalyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

Lähteet

Turkkilaiset jalkapalloseurat
Vuonna 1966 perustetut urheiluseurat
Vínbúð

Vínbúð ("viinikauppa", islannin puhekielessä ríkið) on Islannin valtion omistava alkoholijuomien jälleenmyyjä. Sillä on yksinoikeus alkoholijuomien myymiseen, joiden alkoholipitoisuus ylittää 2,25 tilavuusprosenttia. Vínbúð vastaa siis Suomen Alkoa.

Vínbúðilla on 46 myymälää.

Lähteet

Islantilaiset yritykset
Valtionyhtiöt
Alkoholiliikkeet
Viliam Čacho

Viliam Čacho (s. 14. lokakuuta 1998 Trenčín, Slovakia) on slovakialainen jääkiekkoilija, joka edustaa kaudella 2019–2020 slovakialaista HC Detvaa.

Ura

Seuraura
Čacho on HK Dukla Trenčínin kasvatti. Hän pelasi juniorina myös HK Púchovissa, josta Čacho palasi kesken kauden 2012–2013 Trenčínin B-nuoriin. Kaudella 2013–2014 hän oli joukkueen paras pistemies ja syöttäjä tehoilla 8+36=44. Pudotuspeleissä Čacho oli Trenčínin paras syöttäjä yhdeksällä syöttöpisteellään. Kaudella 2014–2015 hän oli joukkueen paras syöttäjä ja toiseksi paras pistemies Erik Smolkan jälkeen tehoilla 12+43=55. Čacho voitti myös tehoilla 4+18=22 Slovakian B-nuorten sarjan pudotuspelien syöttöpörssin ja sijoittui pistepörssissä toiseksi edellään vain HK Ružinovin Jakub Lacka. Hän voitti myös pudotuspelien tehotilaston lukemalla +17. Čacho voitti kauden päätteeksi Slovakian B-nuorten mestaruuden sekä samana keväänä A-nuorten mestaruuden.

Kaudeksi 2015–2016 Čacho siirtyi vain 16-vuotiaana Ruotsiin Södertälje SK:n J18-junioreihin. Hän oli J18 Elitissä joukkueen paras pistemies ja syöttäjä tehoilla 4+17=21. Kauden 2016–2017 Čacho aloitti Södertäljen J20-junioreissa, mutta hän palasi kesken kauden kuitenkin kotimaahansa ja siirtyi kasvattajaseuransa Dukla Trenčínin A-nuoriin. Čacho jakoi pudotuspeleissä joukkueen sisäisen pistepörssin voiton Dominik Novákin kanssa.

Čacho aloitti kauden 2017–2018 Slovakian alle 20-vuotiaiden maajoukkueen kehitysohjelma HK Orange 20:n vahvuudessa. Hän pelasi joukkueessa Extraligaa 19 runkosarjaottelua tehopistein 3+6=9 ja sarjatasoa alempana 1. hokejová liga SR:ää yhdeksän runkosarjaottelua tehopistein 6+5=11. Čacho teki Extraliga-debyyttinsä 12. syyskuuta 2017 HK Popradia vastaan. Hän teki ottelussa myös ensimmäisen Extraliga-maalinsa ylivoimalla. Čacho pelasi alkukaudella myös yhden ottelun kasvattajaseuransa Dukla Trenčin A-nuorissa, kunnes tammikuussa 2018 hän siirtyi varaamattomana pelaajana ns. tender-sopimuksella Yhdysvaltain USHL-junioriliigan Green Bay Gamblersiin.

Heinäkuussa 2018 Čacho teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2018–2019 kokonaan seuran A-nuorissa, joiden sisäisen tehotilaston Čacho voitti lukemalla +23. Hän edusti joukkuetta kauden aikana myös Junior Club World Cupissa.

Maajoukkueura
Čacho pelasi alle 20-vuotiaiden MM-kilpailuissa vuonna 2018, jolloin hän toimi Slovakian varakapteenina. Čacho pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.

Muuta
Čachon isä Viliam Sr. pelasi omalla urallaan pudotuspelit mukaan lukien yli 500 ottelua Slovakian Extraligassa. Hän toimi kaudella 2017–2018 Slovakian alle 18-vuotiaiden maajoukkueen päävalmentajana.

Tilastot

Lähteet

Viitteet

Slovakialaiset jääkiekkoilijat
Vuonna 1998 syntyneet
Elävät henkilöt
Papua-Uuden-Guinean kansalliskirjasto

Papua-Uuden-Guinean kansalliskirjasto on Papua-Uuden-Guinean kansallisen kirjastopalvelun () ylläpitämä kirjasto Papua-Uuden-Guinean pääkaupungissa Port Moresbyssä. Kansalliskirjasto ja Papua-Uuden-Guinean julkisista kirjastoista vastaava kansallinen kirjastopalvelu on perustettu vuonna 1975.

Käytännössä Papua-Uuden-Guinean kansalliskirjasto toimii rakennuksessa, johon aiempi emämaa Australia lahjoitti varat Papua-Uuden Guinean itsenäistymislahjana. Vuonna 1978 tämä kansalliskirjaston ja -arkiston yhteinen uudisrakennus otettiin käyttöön. Se sijaitsee Papua-Uuden-Guinean yliopiston (University of Papua New Guinea) Michael Somaren kirjaston ohella Waigan-yliopiston kampuksella. 

Kansallisen kirjastopalvelun taustalla oli vuonna 1936 Papua-Uudessa-Guineassa perustettu Yleisten kirjastojen palvelu (). Hallinnollisesti Papua-Uuden-Guinean kirjastopalvelu - ja sen toimintoihin lukeutuva kansalliskirjasto - on maan opetusministeriön alaisen (julkisten) kirjastojen ja arkistoistojen viraston (, OLAB) osa. Tämän viraston perustamista, tehtäviä ja organisointia käsittelevä säädös annettiin vuonna 1993.

Kansalliskirjaston tehtäviin kuuluu muun muassa kerätä ja kehittää kattavaa Papua-Uuteen-Guineaan ja sen väestöä käsittelevää aineistokokoelmaa; antaa maan parlamentille ja hallitukselle kirjastopalveluja; edistää lukutaitoa, lukemista ja tiedon jakamista perustamalla julkisia kirjastoja, mobiileja kirjastopalveluja, maaseudun kirjastopalveluja ja muilla tavoin; sekä toimia kirjastoasioissa yhteistyössä koti- ja ulkomaisten viranomaisten ja instituutioiden kanssa. 

Papua-Uuden-Guinean vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 64,2 prosenttia vuonna 2015.

Lähteet

Aiheesta muualla
National Library of Papua New Guinea  (facebook.com)

Papua-Uuden-Guinean kulttuuri
Papua-Uuden-Guinean  rakennukset ja rakennelmat
Port Moresby
Kansalliskirjastot
Jaakko Oksanen (jalkapalloilija)

Jaakko Oksanen (s. 7. marraskuuta 2000 Helsinki) on suomalainen jalkapalloilija, joka pelaa Kuopion Palloseurassa. Hän on pelipaikaltaan keskikenttäpelaaja. 

Oksanen siirtyi Helsingin Jalkapalloklubiin 12-vuotiaana. Oksanen teki debyyttinsä Veikkausliigassa 28. lokakuuta 2017 Rovaniemen Palloseuraa vastaan.

Tammikuussa 2018 Oksanen siirtyi kaksivuotisella sopimuksella Brentfordiin. Hän pääsi 
Mestaruussarjassa ensimmäisen kerran kentälle vaihtopelaajana kauden viimeisessä ottelussa Prestonia vastaan 5. toukokuuta 2019.. Oksanen siirtyi Kuopioon heinäkuussa 2022.

Lähteet 

Suomalaiset jalkapalloilijat
Vuonna 2000 syntyneet
Elävät henkilöt
Jaakko Määttänen

Jaakko Määttänen (s. 3. syyskuuta 1999) on suomalainen kilpakävelijä. Hän edustaa Espoon Tapioita, ja hänen valmentajanaan toimii Jani Lehtinen. Vuosina 2010–2018 hän edusti Keski-Uudenmaan Yleisurheilua.

Kalevan kisoista Määttänen on saavuttanut 20 kilometrin kävelystä pronssia vuosina 2018 ja 2022. Lisäksi hän on ollut mukana viestijuoksun SM-kilpailuissa 3 × 3 000 metrin kävelyviestissä voittamassa kultaa vuosina 2019, 2020 ja 2022, hopeaa vuosina 2018 ja 2021 sekä neljää pronssia vuosina 2013, 2014, 2015 ja 2016. Sisäratojen SM-kilpailuissa Määttänen on voittanut 5 000 metrin kävelyssä hopeaa vuonna 2019 sekä pronssia 2018, 2020 ja 2022.

Münchenin EM-kilpailuissa 2022 Määttänen sijoittui 20 kilometrin kävelyssä 24:nneksi ajalla 1.29.38.

Määttäsen ennätys 10 kilometrin kävelyssä on 44.20 (Espoo 6. toukokuuta 2022), 20 kilometrillä 1.26.38 (Laitila 21. toukokuuta 2022), 5 000 metrin kävelyssä 19.47,54 (Helsinki, hallissa 5. helmikuuta 2022), 10 000 metrillä 42.46,01 (Espoo 8. kesäkuuta 2022) ja 20 000 metrillä 1.32.15,50 (Turku 13. elokuuta 2020).

Jaakko Määttäsen sisko on yleisurheilija Eveliina Määttänen.

Lähteet 

Suomalaiset kävelijät
Vuonna 1999 syntyneet
Elävät henkilöt
The Oath

The Oath on yhdysvaltalainen Joe Halpinin luoma rikosdraamasarja. Sen pääosissa esiintyvät Ryan Kwanten, Katrina Law ja Sean Bean. Sarjan esittäminen alkoi Yhdysvalloissa 8. maaliskuuta 2018 Sonyn omistaman suoratoistopalvelu Sony Cracklen kautta.

Sarjan tapahtuvat sijoittuvat korruptioituneen poliisijengin ympärille heidän yrittäessään pitää omaa lakia yllä viranomaisten ja toisten jengien keskellä.

Huhtikuussa ilmoitettiin Sonyn tilanneen sarjalle toisen tuotantokauden.

Näyttelijät

Tuotanto 
Huhtikuussa 2017 Sony Crackle vahvisti tilanneen 10 jakson mittaisen pilottikauden The Oath -sarjalle. Saman vuoden kesäkuussa Jeff T. Thomas kiinnitettiin pilottijakson ohjaajaksi.

Ensimmäisen kauden kuvaukset alkoivat heinäkuussa 2017 Yhdysvalloissa Puerto Ricon saarella.

Huhtikuussa 2018 Sony Crackle tilasi sarjasta toisen tuotantokauden, joka julkaistiin 21. helmikuuta 2019.

Vastaanotto 
Arvostelusivusto Rotten Tomatoesin yleisö antoi ensimmäisen kauden arvosanaksi 92%. Forbes.comin arvostelija Merrill Barr listasi sarjan Shield – lain varjolla ja Southland tasolle, vaikkakin The Oath jäi visuaalisesti noiden jalkoihin.

Lähteet

Aiheesta muualla 
 

2010-luvun televisiosarjat
Yhdysvaltalaiset rikossarjat
Nettisarjat
Donin neuvostotasavalta

Donin neuvostotasavalta (ven. Донская советская республика) oli lyhytikäinen Venäjän sosialistisen federatiivisen neuvostotasavallan neuvostotasavalta vuoden 1918 maaliskuusta toukokuuhun. 

Neuvostotasavalta perustettiin Donin kasakoiden alueelle maaliskuussa 1918 valkoisen armeijan vetäydyttyä sieltä. Donin kasakoiden kapina ja Saksan eteneminen alueelle Brest-Litovskin rauhan tuloksena johti neuvostotasavallan lakkauttamiseen. Donin neuvostotasavallan alueelle perustettiin Donin tasavalta.

Historia
Donin neuvostotasavalta perustettiin Donin kasakoiden alueelle valkoisen armeijan vetäydyttyä sieltä 23 maaliskuuta 1918. Sen pääkaupungiksi tuli Rostov-na-Donu. 9.–14. huhtikuuta välisenä aikana Neuvostoliiton alueellinen kongressi äänesti alueelle keskustoimikunnan jossa oli 26 bolševikkiä ja 24 vasemmistososialistivallankumouksellista. Keskustoimikunta loi alueelle kansankomissaarien neuvoston, jota johti Fyodor Podtyolkov. 

Donin neuvostotasavalta alkoi menettää suosiotaan ruuan pakkolunastuksen ja vastavallankumouksellisiksi epäiltyjen teloittamisen takia. Huhtikuussa alkoi Donin kasakoiden kapinointi ja toukokuun alussa saksalaiset tulivat alueelle Brest-Litovskin rauhansopimuksen takia. Pjotr Krasnovin johtamat kasakat ottivat Rostov-na-Donun saksalaisilta 6. toukokuuta. Tasavallan johtajat pakenivat Tsaritsyniin, mutta kasakat saivat Podtyolkovin kiinni ja teloittivat hänet. Alueelle perustettiin Donin tasavalta. Donin neuvostotasavaltaa ei kuitenkaan lakkautettu virallisesti ennen syyskuuta, koska sen johtajat olivat Tsaritsynissa.

Lähteet
 Smele 2015, p. 337.
 Holquist 2002, p. 171.
 Holquist, Peter (2002). Making War, Forging Revolution: Russia's Continuum of Crisis, 1914-1921. Cambridge, Massachusetts: Harvard University Press. ISBN 9780674009073.
 Smele, Jonathan D. (2015). Historical Dictionary of the Russian Civil Wars, 1916-1926. London: Rowman & Littlefield. ISBN 9781442252813.

Varhaiset neuvostotasavallat
Çaykur Rizespor

Çaykur Rizespor on jalkapalloseura Rizen kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

Lähteet

Turkkilaiset jalkapalloseurat
Vuonna 1953 perustetut urheiluseurat
Kayserispor

Kayseri Spor Kulübü on jalkapalloseura Kayserin kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

Pelaajat

Joukkue 2022-23

Lähteet

Turkkilaiset jalkapalloseurat
Vuonna 1966 perustetut urheiluseurat
Yeni Malatyaspor

Yeni Malatya Spor Kulübü on jalkapalloseura Malatyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.

Lähteet

Turkkilaiset jalkapalloseurat
Vuonna 1986 perustetut urheiluseurat
Warkaus-sali

Warkaus-sali on Varkaudessa sijaitseva 500-paikkainen kokous- ja konserttisali. Sali sijaitsee hotelli Oscarin yhteydessä osoitteessa Kauppatori 4.

Warkaus-salin nousevassa katsomossa on 440 ja aitioissa yhteensä 58 paikkaa. Näyttämön leveys on 19 metriä, korkeus 9 metriä ja pinta-ala 113 neliömetriä. Rakennuksessa toimii myös useita ravintoloita ja tarjoilutiloja, kuten Warkaus-salin 250-paikkainen aularavintola Tempo, 50 hengen kabinetti Ruusa ja pieni ylälämpiö Kreeta.

2000-vuosikymmenen keskivaiheilla Warkaus-salin noin 170 tilaisuudessa vieraili vuosittain noin 27 000 kävijää. Salissa järjestetään paljon kotimaisten kevyen musiikin artistien kiertuekonsertteja. Varkauden Teatteri on esittänyt Warkaus-salissa suuria musikaalituotantoja, kuten Annie mestariampuja (2005) ja Mustalaisleiri muuttaa taivaaseen (2008). Salissa on pidetty myös Joroisten Musiikkipäivien konsertteja.

Lähteet

Aiheesta muualla 
Warkaus-salin verkkosivut

 Varkauden rakennukset ja rakennelmat
Suomen konserttitalot
Turkin Cup

Turkin Cup () on Turkin miesten jalkapalloilun cupmuotoinen turnaus. Turnauksessa pelaa 156 joukkuetta Turkin viideltä korkeimmalta sarjatasolta. Ensimmäisen kerran mestaruudesta pelattiin kaudella 1962–63. Menestynein seura on Galatasaray SK 17 mestaruudellaan.

Lähteet

Turkin jalkapallokilpailut
Patryk Sypień

Patryk Sypień (s. 9. maaliskuuta 1990 Wrocław) on puolalainen karateka. Hän on Kyokushinin kaksinkertainen Euroopan-mestari ja seitsenkertainen Puolan mestari.

Hänen isä Sylwester ja äiti Agnieszka ovat molemmat menestyneitä karateottelijoita.

Kilpaura
Sypień saavutti kotimaassaan hopeaa vuosina 2010 ja 2011. Hän hävisi ensin Puolan raskaansarjan mestaruuden Radoslaw Kosickille ja Puolan Openissa avoimensarjan mestaruuden Pawel Biszczakille.

Kansainvälistä menestystä Sypień saavutti 2013 EM-kilpailuissa Ukrainassa, jossa hän voitti pronssia. Hän voitti mitaliottelussa Sergei Uvitskyn.

Euroopan mestaruus (2014)
Sypień sijoittui 2014 ensin toukokuussa EM-kilpailuissa superraskaansarjan neljänneksi hävittyään pronssiottelun Alejandro Navarrolle. Loppuvuodesta Sypień voitti Euroopan mestaruuden kotimaassaan Puolassa. Turnaus käytiin avoimessasarjassa, jossa hän voitti loppuottelussa Damian Galinskin.

Sypień saavutti 2015 EM-hopeaa Saksassa hävittyään loppuottelussa Oleksandr Ieromenkolle, joka voitti toisen mestaruutensa peräkkäin. Sypień otteli myös marraskuussa MM-kilpailuissa Japanissa.

Sypień sijoittui 2016 EM-kilpailujen superraskaassarjassa neljänneksi hävittyään pronssiottelussa Farukh Turgunboeville.

Sypień saavutti 2017 toistamiseen EM-hopeaa raskaassarjassa. Raskassa käydyissä kilpailuissa hän hävisi loppuottelussa isäntämaan Antonio Tusseaulle.

Toinen Euroopan mestaruus (2019)
2019 huhtikuussa hän voitti Valko-Venäjän Openin. Sypień voitti myös uransa seitsemännen ja samalla neljännen Puolan avoimensarjan mestaruuden. Sypień sijoittui marraskuussa käydyssä World Openissa 32 parhaan joukkoon. Sypieńin turnaus päättyi hävittyään Ryunosuke Hoshille, joka sijoittui lopulta kuudenneksi. Sypień onnistui uusimaan avoimensarjan Euroopan-mestaruutensa Valko-Venäjällä käydyssä turnauksessa joulukuussa. Sypień voitti mestaruuden Dzmitryi Varabeita vastaan käydyssä loppuottelussa.

Sypień saavutti EM-pronssia kotikisoissaan Puolassa 2021. Hän oli edetä loppuotteluun, mutta tyrmäsi vastustajansa laittomasti, jonka myötä Sypień hävisi ottelun ja meni pronssiotteluun. Hän voitti mitalikamppailussa maanmiehensä Filip Maksimowiczin. Joulukuussa Sypień oli mukana Open Baltic Cupissa, jossa hän sijoittui viidenneksi. Sypień voitti turnauksessa murskauskilpailun.

Kesäkuussa 2022 Sypień eteni toistamiseen peräkkäin EM-kilpailuissa mitaliotteluun. Hän kohtasi loppuottelussa Antonio Tusseaun, joka otteli ensimmäistä kertaa superraskaassasarjassa. Sypień hävisi mestaruuden tuomariäänin. Marraskuussa Sypień lähti puolustamaan hallitsevana Euroopan Openin mestarina kotikisoissaan Puolassa. Hän voitti avauskierroksella Georgi Nikolovin, toisella kierroksella Pavel Vinnichenkon ja välierissä Andrzej Winiarskin. Loppuottelussa Sypień kohtasi raskaansarjan Euroopan mestarin Alejandro Navarron, jolle hän hävisi mestaruuden tuomariäänin.

Lähteet

Puolalaiset karatekat
Kyokushinin harjoittajat
Vuonna 1990 syntyneet
Elävät henkilöt
Nälkäinen sydän

Nälkäinen sydän on suomalaislaulaja Anna Puun 10. elokuuta 2018 julkaistu viides studioalbumi. Albumi nousi ensimmäisellä listaviikollaan suoraan Suomen virallisen albumilistan ensimmäiseksi.

Kappaleet

Lähteet 

Vuoden 2018 albumit
Anna Puun albumit
Satakunnan pelastuslaitos

Satakunnan pelastuslaitos on Porin kaupungin laitos, joka palvelee Satakunnan maakuntaa aluepelastuslaitoksena sopimuspalokuntineen.

Paloasemat ja ensihoitoasemat 

 10 Kanta-Pori
 11 Meri-Pori
 12 Ahlaisten VPK
 14 Porin VPK
 15 Pihlavan VPK
 16 Preiviinkin VPK
 17 Reposaaren VPK
 18 Uudenkoiviston VPK
 20 Rauma
 21 Rauman VPK
 22 Eurajoen VPK
 23 Kuivalahden VPK
 24 Kodisjoen VPK
 25 Lapin VPK
 30 Kankaanpää
 36 Kankaanpään VPK
 31 Honkajoki
 32 Jämijärven VPK

 33 Karvian VPK
 35 Lavia
 40 Huittinen
 41 Huhtamon VPK
 42 Suttilan VPK
 43 Kukonharjan VPK 
 44 Vampulan VPK
 45 Kokemäen VPK
 46 Kauvatsan VPK
 47 Kuurolan VPK
 48 Risten VPK
 49 Huittisten VPK 
 50 Merikarvia
 51 Noormarkun VPK
 52 Lassilan VPK
 53 Kairilan VPK
 54 Pomarkun VPK
 55 Siikainen

 60 Euran VPK
 66 Kauttuan tehtaiden VPK
 61 Hinnerjoen VPK
 62 Honkilahden VPK
 63 Länsi-Euran VPK
 64 Kiukaisten VPK
 65 Panelian VPK
 70 Säkylä
 71 Köyliön Läntinen VPK
 72 Köyliön VPK
 73 Vuorenmaan VPK
 74 Tuiskulan VPK
 80 Ulvila
 81 Kaasmarkun VPK
 82 Kullaan VPK
 83 Harjavalta
 84 Luvian VPK
 85 Nakkilan VPK
 Jämijärven VPK Kierikan ruiskuhuone

 VPK = Vapaaehtoinen palokunta

Lähteet  

Satakunnan pelastuslaitos
Koulutus Päiväntasaajan Guineassa

Koulutus Päiväntasaajan Guineassa on maksutonta ja pakollista 14 ikävuoteen asti, ja siitä vastaa opetus-, tiede- ja urheiluministeriö. Koulun aloittaminen muuta ikäluokkaa myöhemmin on tyypillistä: esimerkiksi vuonna 1993 ala-asteelle ilmoittautui 1,497-kertainen määrä oppilaita alakouluikäisiin lapsiin nähden, mutta sen sijaan vain 83,4 % alakouluikäisistä lapsista ilmoittautui kouluun. Koulun jättäminen kesken on yleistä, joskin yleisempää tytöillä kuin pojilla.

Perusasteen koulutus kestää viisi vuotta, ja sitä seuraavat neljä vuotta ensimmäisen tason keskiasteen opintoja ja kolme vuotta toisen tason keskiasteen opintoja. Vuonna 2001 noin 35 % 3–6-vuotiaista lapsista osallistui jonkinlaiseen esikouluun.

Arviolta 45 % oppilaista käy perusasteen koulutuksen loppuun. Vuonna 2000 yhtä opettajaa kohden oli alakoulussa noin 43 oppilasta ja yläkoulussa 23 oppilasta.

Pääosa korkeakouluopinnoista annetaan Päiväntasaajan Guinean kansallisessa yliopistossa. Muita tärkeitä korkeakouluja ovat Enrique Nvó Okenven kansallinen koulu, jolla on kampukset Malabossa ja Batassa, ja espanjalainen etäopetusta tarjoava Universidad Nacional de Educación a Distancia (UNED), jolla on Päiväntasaajan Guineassa kampus Biokossa. Myös Iberoamerican University Foundationilla (FUNIBER) on kampus Malabossa. 

Vuonna 2014 arvioitiin, että 95 % aikuisväestöstä ja 98 % 15–24-vuotiaista on lukutaitoisia. Luvut ovat koko Saharan eteläpuolisen Afrikan korkeimmat.

Vuodesta 2003 lähtien koulutusmenot ovat olleet arviolta 0,6 % BKT:sta ja 1,6 % valtion menoista.

Yliopistot ja lukiot 

 Päiväntasaajan Guinean kansallinen yliopisto
 Colegio Nacional Enrique Nvó Okenve

Lähteet 

Päiväntasaajan Guinean koulutus
Dmytro Kulješov

Dmytro Kulješov (; s. 2. huhtikuuta 1988) on ukrainalainen karateka. Hän saavutti EM-pronssia 2017.

Kilpaura
Kulješov otteli 2016 ruskeavöisenä EM-kilpailuissa Bulgariassa, jossa hän eteni 16 parhaan joukkoon.

Siirtyminen WKB-liittoon
Sittemmin joulukuussa 2016 Kulješov siirtyi Ukrainan maajoukkueen mukana WKB-liittoon ja saavutti heti pronssia Puolassa järjestetyissä WKB:n ensimmäisissä EM-kilpailuissa.

Lähteet

Ukrainalaiset karatekat
Kyokushinin harjoittajat
Vuonna 1988 syntyneet
Elävät henkilöt
TV4 Media

TV4 Media AB on ruotsalainen mediayhtiö, jonka omistaa ruotsalainen teleoperaattori Telia Company.

Heinäkuussa 2018 Telia osti ruotsalaiselta Bonnierilta Bonnier Broadcastingin, johon kuuluivat Ruotsin TV4, C More ja suomalainen MTV. Kauppahinta oli 9,2 miljardia kruunua (888 miljoonaa euroa) käteisellä.
Kaupan jälkeen Ruotsin valtio tulee hallitsemaan yleisradioyhtiö SVT:n lisäksi maan suurinta yksityistä kanavaa. Maan poliitikot pitivät median keskittymistä valtion käsiin ongelmallisena. 

Marraskuussa 2019 kauppa sai hyväksynnän Euroopan komissiolta, ja 2. joulukuuta 2019 Bonnier Broadcasting siirtyi Telian omistukseen. Kaupan jälkeen Bonnier Broadcastingin nimi vaihtui TV4 Mediaksi.

Lähteet 

TV4 Media
Villa Koli

Villa Koli on arkkitehti Wivi Lönnin suunnittelema huvila Espoon Matinkylässä. Vuonna 1917 valmistuneen rakennuksen rakennuttivat professori Jaakko Karvonen vaimonsa Anna Robinan kanssa. Hirsihuvila on suojeltu ajalleen tyypillisenä klassisesta arkkitehtuurista vaikutteita saaneena huvilana. Rakennusliike YIT hankki sen vuonna 1982 edustus- ja koulutuskäyttöön

Arkkitehtuuri 
Villa Koli on kaksikerroksinen hirsistä rakennettu huvila. Se edustaa jugendin jälkeen vallalla ollutta rationaalisempaa ja klassisempaa arkkitehtuuria. Villa Kolin päärakennus on tyypillinen 1910-luvun klassistisesta arkkitehtuurista vaikutteita saanut huvila.

Päärakennus on pohja on pääosin suorakaiteen mallinen, mutta perussymmetrian hajotavat toisella pitkällä sivulla oleva puolipyöreä lasikuisti ja vastakkaisella sivulla oleva avokuisti. Mansardikatto on molemmista päädyistään taitettu.

Museoviraston mukaan Villa Koli edustaa Helsingin länsipuolisen rannikon kesähuvilan rakennuskautta.

Historia 
Arkkitehti Wivi Lönnin suunnitteleman rakennuksen tilasi professori ja arkkiatri Jaakko Karvonen. Lönn suunnitteli päärakennuksen vuonna 1915, ja se valmistui kesäksi 1917. Karvoset myivät vuonna 1928 huvilan johtaja E. E. Granbergille, joka puolestaan myi sen vuonna 1938 johtaja Yngvar Lundbergille. Lundbergit käyttivät sitä kesäisin yli neljänkymmenen vuoden ajan.

Villa Koli siirtyi vuonna 1982 rakennusliike YIT:n omistukseen. Se peruskorjattiin vuosina 1983–1984, ja autotallina käytetyn vajan tilalle rakennettiin uusi saunarakennus. Vanha suojeltu saunarakennus kunnostettiin vuonna 1998. YIT käyttää Villa Kolia edustus- ja koulutustilana.

Villa Koli suojeltiin vuonna 1985 rakennussuojelulain nojalla. Suojelumääräyksen mukaan rakennuksen ulkoasuun saa tehdä vain korjauksia, jotka tähtäävät nykyisen asun säilyttämiseen. Korjauksille pitää saada Museoviraston lupa.

Lähteet 

Espoon huvilat
Matinkylä
Wivi Lönnin suunnittelemat rakennukset
Mihail Kozlov

Mihail Kozlov (, s. 6. elokuuta 1978) on venäläinen karateka. Hän saavutti superraskaansarjan maailmanmestaruuden 2009 ja on yhdeksänkertainen Venäjän mestari.

Kilpaura
Kozlov saavutti ensimmäisen Venäjän mestaruutensa 1999 voitettuaan loppuottelussa Anatoliy Lupalon.

2000 Kozlov sijoittui toiseksi Venäjän Oyama Cupissa hävittyään loppuottelussa Sergei Plekhanoville.

2001 Kozlov saavutti toisen kerran hopeaa toukokuussa Venäjän Oyama Cupissa hävittyään tällä kertaa loppuottelussa Sergei Semenoville. Myöhemmin samana vuonna Kozlov voitti toisen Venäjän mestaruutensa Vyacheslav Lyubimkinia vastaan käydyssä loppuottelussa.

2002 Kozlov voitti kolmannen kerran Venäjän mestaruuden. Hän kohtasi voitokkaasti loppuottelussa Andrey Stepinin.

2003 Kozlov jatkoi menestystään voitettuaan jo neljännen kerran Venäjän superraskaansarjan mestaruuden. Tällä kertaa hän voitti loppuottelussa Artem Pukasin.

2004 oli Kozlovin menestyksekkäin vuosi voitettuaan aluksi Venäjän mestaruuden Alexander Pichkunovia vastaan. Tämän jälkeen hän saavutti pronssia Japanin mestaruuskilpailuissa avoimessasarjassa. Joulukuussa Kozlov saavutti ensimmäisen mestaruutensa Venäjän Oyama Cupissa, joka käytiin myös avoimessasarjassa.

2005 Kozlov jäi poikkeuksellisesti hopealle hävittyään Venäjän mestaruuskilpailujen loppuottelussa Sergei Plekhanoville.

2007 Kozlov oli mukana World Openissa, jossa hänen turnaus jäi toiselle kierrokselle hävittyään Tatsuya Muratalle.

Kozlov saavutti 2009 maailmanmestaruuden yli 90-kiloisten sarjassa voitettuaan loppuottelussa Zahari Damjanovin.

Siirtyminen IFK-liittoon
Kozlov siirtyi pian maailmanmestaruuden jälkeen Kyokushinin IFK-liittoon, jossa hän voitti Venäjän avoimensarjan turnauksen joulukuussa 2011. Hän voitti loppuottelussa Arsen Hachatryanin.

Lähteet

Venäläiset karatekat
Kyokushinin harjoittajat
Vuonna 1978 syntyneet
Elävät henkilöt
Pablo Casado

Pablo Casado Blanco (s. 1. helmikuuta 1981 Palencia) on espanjalainen poliitikko, joka on ollut Espanjan edustajainhuoneen jäsen vuodesta 2011 alkaen. Casado oli Kansanpuolueen (PP) puheenjohtaja 2018–2022. 

Casado on suorittanut oikeustieteen tutkinnon Centro Cardenal Cisnerosissa (Universidad Complutense de Madrid) ja liiketalouden ja hallinnon sekä hallinto-oikeuden tutkinnon Universidad Rey Juan Carlosissa. Hän on työskennellyt aiemmin Banco Santanderissa Genevessä ja espanjalaisessa FAES-ajatushautomossa (Fundación para el Análisis y los Estudios Sociales) vuosina 2009–2012.  

Pablo Casado on esittänyt kriittisiä ajatuksia eutanasiasta ja aborttioikeudesta. Hän vastustaa Katalonian itsenäistymistä.

Universidad Rey Juan Carlosissa suoritetun lakitutkinnon (2008–2009) epäselvyyksiä alettiin selvittää keväällä 2018. Korkein oikeus päätti syyskuussa 2018, että se ei ota tutkittavaksi Casadoa eikä hän ole syyllistynyt rikokseen, vaikka on olemassa merkkejä siitä, että Casadoa on kohdeltu suotuisasti.

Casado joutui eroamaan puoluejohtajan paikalta huhtikuussa 2022 Madridin kaupunginhallinnossa helmikuussa ilmenneiden väärinkäytösepäilyjen vuoksi. Hän ilmoitti myös jättävänsä politiikan. Seuraajaksi valittiin Alberto Núñez Feijóo.

Lähteet

Aiheesta muualla 

Vuonna 1981 syntyneet
Espanjan kansanpuolueen poliitikot
Espanjalaisten puolueiden puheenjohtajat
Elävät henkilöt
Jussi Peippo

Jussi Peippo (11. kesäkuuta 1933 Sortavala – 24. kesäkuuta 1982 Helsinki) oli suomalainen sisustusarkkitehti. Hänet tunnetaan erityisesti Askolle 1960-luvulla suunnittelemistaan vientimalliston puuhuonekaluista, joita käytettiin muun muassa Unescon päämajassa Pariisissa sekä Moskovan Rossia-hotellissa ja Tallinnan Viru-hotellissa. Hänen tyyliinsä kuuluivat puhtaat ja pelkistetyt, materiaaleja korostavat muodot ja niukat värit. Hänen suunnittelemiaan tuotteita ovat Tectonia-, Alli- ja Hidalgo-kalustesarjat.

Peipon viimeiseksi merkittäväksi sisustustyöksi jäi Hotelli Presidentti Helsingin Kampissa.

Peippo valmistui sisustusarkkitehdiksi vuonna 1957 ja työskenteli sitten Askolla Olli Borgin alaisuudessa kunnes jatkoi freelancerinä. Vuosina 1969–1970 hän oli Singaporessa YK:n asiantuntijatehtävissä. Hän sai Hämeen läänin taidepalkinnon 1976. Hän kuoli 49-vuotiaana 1982.

Lähteet

Aiheesta muualla
Peipon huonekaluja Artnet-sivustolla

Vuonna 1933 syntyneet
Vuonna 1982 kuolleet
Suomalaiset sisustusarkkitehdit
Suomalaiset muotoilijat
Mid Finland Truckmeeting

Mid Finland Truckmeeting on Viitasaarella vuosittain heinäkuussa järjestettävä kuljetus- ja harrasteajoneuvonäyttely. Tapahtuma toteutetaan Viitasaaren keskustan alueella.

Truckmeeting-tapahtumassa on esillä raskasta kalustoa, työkoneita ja vanhoja ajoneuvoja eri vuosikymmeniltä.

Tapahtuma on tarkoitettu koko perheelle. Tilaisuuteen on vapaa pääsy.

Vuonna 2022 Mid Finland Truckmeetingin after partyissä esiintyy: Lord Est, Millenium project ja Käärijä.

Lähteet 
https://www.truckmeeting.fi/

https://www.facebook.com/midfinlandtruckmeeting/

Viitasaari
Suomen tapahtumat
Autonäyttelyt